ബംഗാള് ഉള്ക്കടലില് ന്യൂനമര്ദ്ദം അതിതീവ്ര മഴയെന്ന് മുന്നറിയിപ്പ് മറ്റന്നാള് വരെ 5 ജില്ലകളില് ഓറഞ്ച് അലര്ട്ട് തിരുവനന്തപുരം: സംസ്ഥാനത്ത് അടുത്ത മൂന്ന് ദിവസം മഴ അതിശക്തമാകുമെന്ന് മുന്നറിയിപ്പ്. ബംഗാള് ഉള്ക്കടലില് ന്യൂനമര്ദ്ദം രൂപപ്പെട്ടതിന്റെ പശ്ചാത്തലത്തിലാണ് കാലാവസ്ഥാ വകുപ്പിന്റെ ജാഗ്രതാ നിര്ദേശം. സംസ്ഥാനത്തെ അഞ്ച് ജില്ലകളില് വ്യാഴാഴ്ച വരെ ഓറഞ്ച് അലര്ട്ടാണ് പ്രഖ്യാപിച്ചിട്ടുള്ളത്. പത്തനംതിട്ട, കോട്ടയം, ഇടുക്കി, പാലക്കാട്, മലപ്പുറം ജില്ലകളിലാണ് ഇന്നും നാളെയും മാറ്റന്നാളും ഓറഞ്ച് അലര്ട്ട്. അതേസമയം തിരുവനന്തപുരം, കൊല്ലം, ആലപ്പുഴ, എറണാകുളം, തൃശൂര് ജില്ലകളില് ഇന്ന് യെല്ലോ അലര്ട്ടാണ്. കേരളാ തീരത്ത് മത്സ്യബന്ധത്തിനും വിലക്കുണ്ട്. അറബിക്കടലില് തീവ്രന്യൂനമര്ദ്ദം നിലനില്ക്കുന്നതിനാല് മദ്ധ്യകിഴക്കന് അറബിക്കടലിലും മദ്ധ്യ പടിഞ്ഞാറന് അറബിക്കടലിലും മത്സ്യബന്ധനത്തിന് പോകരുതെന്നാണ് നിര്ദേശം.